S-6903/2019

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 26. nóvember 2019, á hendur:

„H-kvk-þgf D-kk-þgf S-kk-þgf, [...] fyrir eftirtalin brot, framin á árinu 2018:

1. Umferðar og fíkniefnalagabrot með því að hafa, föstudaginn 12. janúar, ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 155 ng/ml og tetrahýdrókannabínól 0,5 ng/ml) um Vallarás í Reykjanesbæ, þar sem lögregla stöðvaði aksturinn og haft í vörslum sínum 0,13 g af amfetamíni, sem lögregla fann við leit í framangreindri bifreið.

[...]

Telst brot þetta varða við

1., sbr. 2. mgr. 45. gr. a., sbr.

1. mgr. 100. gr. umferðarlaga nr. 50/1987 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

2. Umferðarlagabrot með því að hafa, sunnudaginn 6. maí, ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist alprazólam 39 ng/ml, amfetamín 90 ng/ml, klónazepam 12 ng/ml, nítrazepam 71 ng/ml, oxýkódon 150 ng/ml og tramadól 185 ng/ml) um Súðarvog í Reykjavík, þar sem lögregla hafði afskipti af ákærða.

[...]

Telst brot þetta varða við

1., sbr. 2. mgr. 44. gr. og 1., sbr. 2. mgr. 45. gr. a., sbr.

1. mgr. 100. gr. umferðarlaga nr. 50/1987.

3. Umferðar, fíkniefna og vopnalagabrot með því að hafa, þriðjudaginn 1. maí, ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist kókaín 40 ng/ml) um Tangarbryggju í Reykjavík, við Sævarhöfða, þar sem lögregla stöðvaði aksturinn og haft í vörslum sínum 0,18 g af maríhúana og tvo vasahnífa, sem lögregla fann við leit í framangreindri bifreið.

[...]

Telst brot þetta varða við

1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum og 1. mgr. 30. gr., sbr. 36. gr., vopnalaga nr. 16/1998.

4. Umferðarlagabrot með því að hafa, fimmtudaginn 10. maí, ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 1100 ng/ml og metamfetamín 90 ng/ml) um Reykjanesbraut í Reykjanesbæ, móts við Beykidal, þar sem lögregla stöðvaði aksturinn.

[...]

Telst brot þetta varða við

1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987. Krafist er upptöku á 0,13 g amfetamíni og 0,18 g af maríhúana sem lögreglan lagði hald á við leit í bifreiðunum [...] og [...] samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum og tveim vasahnífum sem lögregla fann við leit í bifreiðinni [...], með vísan til 1. mgr. 37. gr. vopnalaga nr. 16/1998.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...] 1989. Samkvæmt framlögðu sakavottorði, dagsettu 20. nóvember 2019, gekkst ákærði undir tvær lögreglustjórasektir þann 8. maí 2015, m.a. fyrir akstur undir áhrifum ávana og fíkniefna. Ákærði var dæmdur í 60 daga skilorðsbundið fangelsi til tveggja ára með dómi Héraðsdóms Reykjavíkur 6. júní 2018, m.a. fyrir akstur undir áhrifum slævandi lyfja og ávana og fíkniefna. Brot þau sem ákærði er nú sakfelldur fyrir voru öll framin fyrir uppkvaðningu þess dóms.

Verður ákærða því gerður hegningarauki vegna þeirra, sbr. 78. gr. almennra hegningarlaga nr. 19/1940. Þá ber að taka skilorð fyrrgreind dóms frá 6. júní 2018 upp og gera ákærða refsingu í einu lagi, sbr. 60. og 78. gr. almennra hegningarlaga.

Við ákvörðun refsingar er við það miðað að ákærði sé nú í annað sinn fundinn sekur um að aka óhæfur til að stjórna bifreið örugglega vegna áhrifa ávana og fíkniefna innan ítrekunartíma í skilningi 71. gr. almennra hegningarlaga.

Ákærði hefur greiðlega játað sök á öllum stigum málsins og hefur lagt fram gögn frá meðferðaraðilum því til stuðnings að hann hafi snúið við blaðinu og látið af neyslu ávana og fíkniefna. Horfir það til refsimildunar, auk þess óútskýrða dráttar sem orðið hefur á rekstri málsins hjá ákæruvaldinu og ákærða verður ekki kennt um.

Með hliðsjón af sakarefni málsins, dómvenju og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti ævilangt frá uppkvaðningu dóms þessa að telja.

Með vísan til lagaákvæða í ákæru sæti ákærði upptöku á 0,13 g amfetamíni og 0,18 g af maríjúana og tveimur vasahnífum, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, I-kk-ef F-kk-ef H-x-x Á-kk-ef lögmanns, 105.400 krónur, að meðtöldum virðisaukaskatti, og 775.678 krónur í annan sakarkostnað.

Af hálfu ákæruvaldsins flutti málið H-kk-nf G-kk-nf aðstoðarsaksóknari fyrir A-kvk-þf L-kvk-þf G-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf D-kk-nf S-kk-nf, sæti fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940.

Ákærði er sviptur ökurétti ævilangt frá uppkvaðningu dómsins að telja.

Ákærði sæti upptöku á 0,13 g amfetamíni og 0,18 g af maríjúana og tveimur vasahnífum.

Ákærði greiði málsvarnarþóknun skipaðs verjanda síns, I-kk-ef F-kk-ef H-x-x Á-kk-ef lögmanns, 105.400 krónur og 775.678 krónur í annan sakarkostnað.

B-kvk-nf V-kvk-nf

Ákærði, H-kk-nf D-kk-nf S-kk-nf, sæti fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940.

Ákærði er sviptur ökurétti ævilangt frá uppkvaðningu dómsins að telja.

Ákærði sæti upptöku á 0,13 g amfetamíni og 0,18 g af maríjúana og tveimur vasahnífum.

Ákærði greiði málsvarnarþóknun skipaðs verjanda síns, I-kk-ef F-kk-ef H-x-x Á-kk-ef lögmanns, 105.400 krónur og 775.678 krónur í annan sakarkostnað.

B-kvk-nf V-kvk-nf